ΠΑΡΑΡΤΗΜΑ V - ΑΡΧΙΚΟ ΠΡΟΓΡΑΜΜΑ ΕΡΕΥΝΩΝ ΚΑΙ ΕΚΠΑΙΔΕΥΣΕΩΣ προβλεπόμενο στο άρθρο 215 της συνθήκης

Ι. Πρόγραμμα του Κοινού Κέντρου

1. Εργαστήρια, εξοπλισμοί και υποδομή

Το Κοινό Κέντρο θα περιλαμβάνει:

α) γενικά εργαστήρια χημείας, φυσικής, ηλεκτρονικών και μεταλλουργίας·

β) ειδικά εργαστήρια για τα επόμενα θέματα:

- πυρηνική σύντηξη·

- ισοτοπικό διαχωρισμό στοιχείων άλλων πλην του ουρανίου 235 (το εργαστήριο αυτό θα εξοπλισθεί με έναν ηλεκτρομαγνητικό διαχωριστή υψηλής διακριτικής ικανότητος)·

- πρότυπες συσκευές μεταλλευτικής ερεύνης·

- ορυκτολογία·

- ραβδοβιολογία·

γ) γραφείο προτύπων, ειδικευμένων σε πυρηνικές μετρήσεις για ισοτοπική ανάλυση, στις απόλυτες μετρήσεις ακτινοβολίας και απορροφήσεως νετρονίων, εφοδιασμένο με το δικό του πειραματικό ανιδραστήρα.

2. Τεκμηρίωση, πληροφόρηση και εκπαίδευση

Το Κοινό Κέντρο θα εξασφαλίσει ευρεί ανταλλαγή πληροφοριών, ειδικότερα στους ακολούθους τομείς:

- πρώτες ύλες, μέθοδοι μεταλλευτικής ερεύνης, εξορύξεως, συμπυκνώσεως, μετατροπής, επεξεργασίας κλπ.

- φυσική εφαρμοζομένη στην πυρηνική ενέργεια·

- φυσικοχημεία των αντιδραστήρων·

- επεξεργασία των ραδιενεργών υλικών·

- εφαρμογές των ραδιοϊσοτόπων.

Θα οργανώσει κύκλους ειδικευμένης εκπαιδεύσεως που θα συμβάλουν ιδίως στην εκπαίδευση ειδικών στιε μεταλλευτικές έρευνες και τις εφαρμογές τω ραδιοϊσοτόπων.

Το τμήμα τεκμηριώσεως και μελέτης θεμάτων προστασίας υγείας που προβλέπεται στο άρθρο 39 θα συγκεντρώσει τα αναγκαία έγγραφα και πληροφορίες.

3. Πρότυποι αντιδραστήρες

Θα συσταθεί ομάς εμπειρογνωμόνων από την έναρξη ισχύος της συνθήκης. Μετά την αντιπαραβολή των εθνικών προγραμμάτων, η ομάδα αυτή θα υποβάλει στην Επιτροπή, εντός των συντομοτέρων προθεσμιών, τις κατάλληλες συστάσεις για την επιλογή που πρέπει να γίνει στον τομέα αυτό και τους τρόπους πραγματοποιήσεως.

Προβλέπεται η δημιουργία τριών ή τεσσάρων προτύπων μικράς ισχύος και η συμμετοχή, πχ. υπό μορφήν προμηθείας καυσίμου και επιβραδυντών, σε πολλούς αντιδραστήρες ισχύος(*).

(*) Η δεύτερη παράγραφος όπως τροποποιήθηκε από το άρθρο 1 της αποφάσεως του Συμβουλίου της Ευρωπαϊκής Κοινότητος Ατομικής Ενεργείας της 3ης Ιουλίου 1961 (Επίσημη Εφημερίδα των Ευρωπαϊκών Κοινοτήτων αριθ. 55 της 16ης Αυγούστου 1961).

4. Αντιδραστήρες υψηλής ροής

Το Κέντρο πρέπει να έχει στη διάθεσή του το συντομότερο δυνατόν έναν αντιδραστήρα υψηλής ροής ταχέων νετρονίων, για τη δοκιμή υλικών σε ακτινοβολήσεις.

Θα γίνουν προκαταρκτικές μελέτες για το σκοπό αυτό, από της ενάρξεως ισχύος της συνθήκης.

Ο αντιδραστήρας υψηλής ροής θα διαθέτει σημαντικούς πειραματικούς χώρους και κατάλληλα εργαστήρια.

ΙΙ. Έρευνες εκτελούμενες βάσει συμβάσεων εκτός του Κέντρου

Σημαντικό μέρος των ερευνών θα εκτελείται, βάσει συμβάσεων, εκτός του Κοινού Κέντρου, σύμφωνα με το άρθρο 10.

Οι συμβάσεις ερευνών θα δύνανται να περιβληθούν τους ακόλουθους τύπους:

1. Έρευνες συμπληρωματικές προς εκείνες του Κοινού Κέντρου θα πραγματοποιούνται επί θεμάτων πυρηνικής συντήξεως, ισοτοπικού διαχωρισμού στοιχείων άλλων, πλην ουρανίου 235, χημείας, φυσικής, ηλεκτρονικής, μεταλλουργίας και ραδιοβιολογίας.

2. Το Κέντρο θα δύναται να διαθέτει πειραματικούς χώρους στους εθνικούς αντιδραστήρες υψηλής ροής(*).

(*) Η παράγραφος 2 όπως τροποποιήθηκε από το άρθρο 1 της αποφάσεως του Συμβουλίου της Ευρωπαϊκής Κοινότητος Ατομικής Ενεργείας της 19ης Ιουλίου 1960 (Επίσημη Εφημερίδα των Ευρωπαϊκών Κοινοτήτων αριθ. 75 της 25ης Νοεμβρίου 1960).

3. Το Κέντρο δύναται να χρησιμοποιεί τις ειδικές εγκαταστάσεις των κοινών επιχειρήσεων, που θα συσταθούν βάσει του κεφαλαίου V, διά της αναθέσεως σ’αυτές διά συμβάσεως ορισμένων ερευνών γενικής επιστημονικής σημασίας.

ΘΕΣΗ ΠΙΝΑΚΑ